Publication: Magyar Közlöny
Issue: MK-2002-7 (Year: 2002, Number: 7)
Era: 1990-2004
Section: 26/2001. (VII. 27.) OM rendelet elõírásait kell alkalmazni.
Paragraph Index: 220

b) A gyakorlati vizsga tartalma A vizsga formája: a 3.2. pontban megjelölt gyakorlati ismeretek alapján egy összetett informatikai hálózati feladat végrehajtása. Hálózati infrastruktúra installálása és vizsgálata — Az épületkábelezés fali- és lengõ UTP kábeleinek szerelése (RJ45 típusú dugók és fali-csatlakozók, patch panelek). — Kábelszegmensek mûszeres vizsgálata, a mérési eredmények dokumentálása és értékelése. Egyszerû kábelvizsgálók és kábelanalizátorok alkalmazása. — Számítógépek hálózati csatolókártyájának hardver és szoftver installálása és tesztelése. — A hálózati kapcsolathoz szükséges meghajtó szoftver installálása, konfigurálása és tesztelése. — Az alkalmazni kívánt protokoll(ok) installálása, konfigurálása és tesztelése. — Közvetlen gép-gép kapcsolat kialakítása, jogosultság-ellenõrzést alkalmazó osztott erõforrás-használat megvalósítása. — IP címzési rendszer megtervezése és alkalmazása. — Az IP címosztályok hálózati címterének kiterjesztése, alhálózatok (subnetting) és az alkalmazásukhoz szükséges címzési rendszer kialakítása. — LAN hálózatok épületkábelezésének tervezése, MDF és IDF egységek optimális elhelyezésének kiválasztása, a szükséges kábeltípusok meghatározása, kábelnyomvonalak tervezése. — Hardver és szoftver hálózatvizsgáló eszközök (pl. FLUKE Network Inspector) alkalmazása. Útvonalválasztók installálása, konfigurálása és vizsgálata — Útvonalválasztók hardver installálása, a szükséges médiakonverterek és kábelszerelvények csatlakoztatása, a korrekt mûködés ellenõrzése. — MODEM egységek installálása és konfigurálása. 2002/7. szám — Útvonalválasztók konfigurálása konzol terminál alkalmazásával, modemes kapcsolaton keresztül és Telnet kapcsolat segítségével. — Terminál emulátor programok (pl. Hyper Terminál) alkalmazása. — Útvonalválasztók konfigurálása TFTP server alkalmazásával. — Az adatbiztonsági elvárások jogosultság-ellenõrzésen alapuló megvalósítása, az útvonalválasztók által kínált lehetõségek teljes körének kihasználása. — LAN és WAN interfészek konfigurálása és tesztelése, különféle protokollok alkalmazása. — Összetett hálózatok installálása, konfigurálása és tesztelése. — Összetett hálózatok hibafeltárása és hibaelhárítása. — Elvesztett jelszavak eredeti konfigurációs állomány elvesztése nélküli visszaállítása. — Új IOS verzió telepítése. — Útvonalválasztók memóriájának (RAM és Flash memória) bõvítése. Kapcsolók és összetett útvonalválasztó funkciók alkalmazása, kapcsolók konfigurálása, VLAN-ok installálása és konfigurálása — LAN és WAN hálózatok vizsgálata protokoll analizátor (pl. FLUKE Protocol Inspector) alkalmazásával. — RIP és IGRP protokollok installálása, konfigurálása, vizsgálata és alkalmazása. — Novell alapú hálózatok installálása és konfigurálása (IPX protokoll alkalmazása). — Csomagszûrés, tûzfal kialakítás, hálózati forgalom szabályozás standard ACL-ek alkalmazásával. — Csomagszûrés, tûzfal kialakítás, hálózati forgalom szabályozás extended ACL-ek alkalmazásával. — Kapcsoló-egységek konfigurálása a Switch Management Consol alkalmazásával (IP cím, portjellemzõk, csomagkezelési üzemmódok). — Egy és több kapcsolóból álló VLAN rendszerek installálása és konfigurálása. — Kapcsolókon alapuló, egyszerûbb LAN rendszerek tervezése és megvalósítása. WAN technológiák és szolgáltatások, hálózattervezés — WAN technológiák (Frame Relay, ISDN, HDLC, SDLC) és WAN interfészek alkalmazása. — Útvonalválasztók WAN konfigurációs lehetõségeinek alkalmazása. — PPP alapú kommunikáció installálása, konfigurálása és alkalmazása. — Az útvonalválasztók modemen keresztüli behívásos elérése és konfigurálása. — Összetett LAN és WAN hálózatokból álló intézményi hálózat tervezése és dokumentálása. — LAN és WAN hálózatok tervezését és dokumentálását támogató szoftver rendszerek (pl. Cisco Config Maker, Cisco Network Designer) alkalmazása.

Source: https://magyarkozlony.hu/hivatalos-lapok/cb2ebc0b6dbb8e48ff71d94779c5543e9c9fb16b/dokumentumok/8a53cfbd2bddeb3d95c0bcb58b6d035f734a71b3/letoltes